Diari Oficial de la Generalitat Valenciana


Sumari del DOGV 4607, del 14-10-2003 (2003/10135)

Concurs número 03/141.84. Subministrament i instal·lació de mobiliari per al nou edifici de l'Arxiu Municipal, amb subjecció al plec de clàusules administratives i al de prescripcions tècniques que obren en l'expedient.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4607

Data del DOGV
:   14-10-2003

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2003/10055


Data del document
:   24-09-2003

Organisme emissor
:   Ajuntament d'Alzira

Tipus de document
:   Concurs

Descriptors 

:   * Alzira
    * indústria del moble
    * licitació
    * contracte de subministraments

Concurs número 03/141.84. Subministrament i instal·lació de mobiliari per al nou edifici de l'Arxiu Municipal, amb subjecció al plec de clàusules administratives i al de prescripcions tècniques que obren en l'expedient. [2003/X10750]
  
1. Entitat adjudicadora
  
a) Organisme: Ajuntament d'Alzira.
  
b) Dependència que tramita l'expedient: Àrea de Benestar Social, Departament Cultura.
  
c) Núm. d'expedient: 03/141.84.
  
2. Objecte del contracte
  
a) Descripció de l'objecte: el subministrament i instal·lació de mobiliari per al nou edifici de l'Arxiu Municipal, amb subjecció al plec de clàusules administratives i al de prescripcions tècniques que consten en l'expedient.
  
b) Nombre d'unitats a entregar: Segons plec de prescripcions tècniques.
  
c) Divisió per lots i nombre: Queda exclosa la possibilitat de licitar per lots.
  
d) Lloc d'entrega: Arxiu Municipal
  
e) Termini d'entrega: Dos mesos des de l'adjudicació.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 93.980,88 euros, IVA inclòs.
  
5. Garantia
  
Provisional 1.879,61 e.
  
6. Obtenció de documentació i informació.
  
a) Entitat: Ajuntament d'Alzira. Àrea de Benestar Social, Departament Cultura.
  
b) Adreça: c/ Tavernes núm. 1 entresòl.
  
c) Localitat i codi postal: Alzira 46134.
  
d) Telèfon: 506 605 729 o 804 975 906 €Ext. 229.
  
e) Telefax: 465 418 529
  
f) Data límit d'obtenció de documents i informació: Fins a la finalització del termini de presentació de proposicions.
  
7. Presentació d'ofertes o de les sol·licituds de participació
  
a) Data límit de presentació: 20 dies hàbils a comptar des de la publicació de l'anunci en el Butlletí Oficial de la Província.
  
b) Documentació que integrarà les ofertes:
  
Les proposicions constaran de dos sobres tancats, denominats A i B, i en cadascun es farà constar el contingut, en la forma que s'indica a continuació, i el nom i cognoms o raó social del licitador, firmats per este o la persona que el represente.
  
En l'interior de cada sobre es farà constar en full independent el seu contingut, enunciat numèricament.
  
Sobre A: denominat proposició econòmica, en què figurarà la inscripció ?Proposició per a prendre part en el concurs per a la contractació del subministrament de mobiliari per a l'Arxiu Municipal?, que s'ajustarà al següent model:
  
El senyor/a ... d'edat ... veí d..., proveït de DNI núm...., expedit a ... el dia...amb domicili en..., c/ o plaça..., núm. ... , en nom propi o en representació d ... assabentat del concurs convocat per l'Ajuntament d'Alzira, per a la contractació del subministrament i instal·lació de mobiliari per a l'Arxiu Municipal, i acceptant íntegrament les condicions contingudes en el corresponent plec i la resta de documentació que obra en l'expedient, es compromet a la seua realització d'acord amb les especificacions contingudes en el susdit plec pel preu de (.....) euros IVA inclòs.
  
(data i firma del proponent)
  
Sobre B: denominat de documents, en què figurarà la inscripció ?Documents generals per a optar a l'adjudicació del concurs per a la contractació del subministrament de mobiliari per a l'Arxiu Municipal?, i contindrà els següents documents:
  
1. Fotocòpia del DNI del firmant de la proposició o, si és procedent, poder validat del subscrivent de la proposició si actua en nom d'una altra persona.
  
2. Escriptura de constitució o modificació, si és procedent, de la societat, degudament inscrita al Registre Mercantil, quan este requisit fóra exigible d'acord a la legislació mercantil que li siga aplicable. Si no és així, l'acreditació de la capacitat d'obrar es realitzarà per mitjà de l'escriptura o document de constitució, estatuts o acte fundacional, en què constaren les normes reguladores de la seua activitat, inscrits, si és procedent, en el corresponent registre oficial. Quan es tracte d'empresaris estrangers s'estarà al que disposa l'article 15.2 del Text Refós de la Llei de Contractes de les Administracions Públiques.
  
3. Resguard acreditatiu d'haver constituït la garantia provisional en la Tresoreria Municipal o l'original de l'aval o assegurança de caució, quan s'opte per constituir-lo directament davant l'òrgan de contractació.
  
4. Declaració responsable del licitador fent constar que no està sotmés en cap de les prohibicions per a contractar de l'article 20 del Text Refós de la Llei de Contractes de les Administracions Públiques, i de trobar-se al corrent del compliment de les obligacions tributàries i amb la Seguretat Social imposades per les disposicions vigents. Tot això sense perjuí que la justificació acreditativa de tal requisit s'exigirà abans de l'adjudicació a aquells que resulten adjudicataris del contracte, a l'efecte de la qual se'ls concedirà un termini màxim de cinc dies hàbils, i s'hi haurà de presentar la documentació que s'assenyala en la clàusula següent.
  
5. Declaració relativa a la xifra de negocis globals dels subministraments o treballs realitzats per l'empresa en el curs dels tres últims exercicis, acreditativa de la seua solvència econòmica i financera.
  
6. Relació dels principals subministraments efectuats durant els tres últims anys, indicant-se el seu import, dates i destinació pública o privat, a la qual s'incorporaran els corresponents certificats sobre estos, per acreditar la solvència tècnica del licitador.
  
7. Document en què es concrete l'oferta de subministrament, al qual es podran acompanyar esquemes gràfics i fotografies del tipus de mobiliari, que contindrà:
  
- Característiques tècniques del subministrament proposat, complimentant els aspectes i requisits establits en el punt 1 del plec de prescripcions tècniques.
  
- Raonament i valoració de les possibles millores.
  
- Termini de garantia, en el cas de superar el mínim establit.
  
- Termini d'entrega, en el cas de ser inferior a l'estipulat.
  
8. Per a les empreses estrangeres la declaració de sotmetre's a la jurisdicció dels jutjats i tribunals espanyols de qualsevol orde, per a totes les incidències que de mode directe o indirecte pogueren sorgir del contracte, amb renúncia, si és procedent, al fur jurisdiccional estranger que poguera correspondre al licitador.
  
c) Lloc de presentació.
  
1ª. Entitat: Ajuntament d'Alzira, sense perjuí de la utilització de qualsevol altra de les formes previstes en l'article 38 de la Llei 30/1992.
  
2ª. Adreça: c/ de sant Roc núm. 6
  
3ª. Localitat i codi postal: Alzira 46134.
  
d) Termini durant el qual el licitador estarà obligat de mantindre la seua oferta. Fins a l'adjudicació del contracte i per un període màxim de tres mesos de l'obertura de proposicions.
  
8. Obertura de les ofertes
  
a) Entitat: Ajuntament d'Alzira, mesa de contractació.
  
b) Adreça: carrer de sant Roc, 6
  
c) Localitat Alzira.
  
d) Data: El tercer dia hàbil següent a aquell en què finalitze el termini de presentació d'estes, llevat que siga dissabte, en este cas tindrà lloc l'endemà hàbil.
  
L'acte d'obertura de pliques es retardarà fins a l'onzé dia natural posterior a la finalització del termini de presentació de proposicions, llevat que siga dissabte, en este cas es retardarà fins a l'endemà hàbil, en el cas que s'hagen presentat algunes per correu o per qualsevol altra de les formes previstes en l'article 38 de la Llei 30/1992, i sempre que no haja sigut rebuda la documentació en la data inicialment prevista per a este acte.
  
e) Hora: 9.00 hores.
  
9. Altres informacions
  
Quan la proposició s'envie per correu o s'utilitze qualsevol de les vies de presentació indirecta de documents a què fa referència l'article 38 de la Llei 30/1992, l'empresari haurà de justificar la data d'imposició de l'enviament a l'oficina de Correus o en altres llocs aptes per a la presentació dels documents, i anunciar a l'òrgan de contractació la remissió de l'oferta per mitjà de fax o telegrama en el mateix dia. Sense la concurrència d'estos dos requisits no serà admesa la proposició si és rebuda per l'òrgan de contractació amb posterioritat a la finalització del termini de presentació d'ofertes. Transcorreguts, no obstant això, deu dies següents a la indicada data sense haver rebut la documentació, esta no serà admesa en cap cas.
  
10. Despeses d'anunci
  
Aniran a càrrec de l'adjudicatari, tant els derivats de la publicació de l'anunci de la licitació com els de la publicació de l'anunci d'adjudicació.
  
11. Pàgina web www.aj-alzira.com o www.alzira.infoville.net.